# **КОНКУРС ЗАЯВАК**

# **Фінансавая падтрымка пілотных адукацыйных праектаў у Беларусі i ў транспамежным анлайн-фармаце.**

1. **Фінансавая падтрымка арганізацый і ініцыятыў па нефармальным навучанні за межамі Беларусі або анлайн.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **РАСКЛАД**

|  |  |
| --- | --- |
| ПАЧАТАК ПАДАЧЫ ЗАЯВАК: | 02.02.2023  |
| КАНЕЦ ПАДАЧЫ ЗАЯВАК: | 20.03.2023  |
| АБВЯШЧЭННЕ ВЫНІКАЎ  | 20.04.2023  |
| СТАРТ ПРАЕКТАЎ:  | травень 2023 года |
| Працягласць праекту | 3 - 12 месяцаў |

 |
|
|
|
|

|  |
| --- |
| ***1. Мэты праекта Васьміног:**** Захаванне і развіццё недзяржаўнага арганізацыйнага, інтэлектуальнага і педагагічнага рэсурсу для рэфармавання беларускай адукацыі;
* Падтрымка асобных мерапрыемстваў або кароткатэрміновых праектаў;
* Iнстытуцыйная падтрымка працы беларускіх арганізацый адукацыі і нацыяцэнтрычных ініцыятываў для дзяцей у розных краінах свету.

***Мэты грантавага конкурсу:***1. Распрацоўка, умацаванне жыццяздольнасцi і даследаванне элементаў «новай адукацыі» (навучальныя праграмы, методыкі, арганізацыйныя мадэлі) для дзяцей у Беларусі ці ў транспамежным анлайн-фармаце.

Падтрымка беларускіх нефармальных адукацыйных арганізацый і ініцыятываў і кароткатэрміновых праектаў/мерапрыемстваў, якія дзейнічаюць як у Беларусі, так і ў эміграцыі, афлайн- і анлайн. |
| ***2. Хто можа удзельнічаць у конкурсе?***Праекты могуць рэалізоўваць беларускія навучальныя ўстановы і ініцыятывы, а таксама фізічныя асобы (настаўнікі, асветнікі, навукоўцы ў галіне адукацыі, аўтары навучальных матэрыялаў) як у Беларусі, так і ў эміграцыі, афлайн- і анлайн.Конкурс праводзіцца для:* беларускіх адукацыйных установаў і ініцыятываў у Беларусі і за мяжой, якія працуюць афлайн- і анлайн;
* адукацыйных арганізацыяў грамадзянскай супольнасці ў Беларусі, суседніх краінах ці краінах-сябрах ЕЗ;
* асобаў, якія дзейнічаюць ад імя нефармальнай групы або ініцыятывы;
* школьных настаўнікаў, чыя дзейнасць па большай частцы праходзіць у Беларусі;
* дзеячаў культуры і адукацыі.

**Крытэры выбару:**Заяўнікі (фізічныя асобы, ініцыятывы, арганізацыі) павінны быць актыўнымі ў адукацыйнай сферы.Заяўнікі могуць падаць заяўку індывідуальна ці ў партнёрстве. Пры гэтым у якасці галоўнай арганізацыі (вядучага заяўніка) павінна выступаць адна фізічная ці юрыдычная асоба. Вядучаму заяўніку дазваляецца выступаць у якасці партнёра ў іншых праектах.Арганізацыі-атрымальнікі павінны мець сістэму фінансавага кіравання для забеспячэння належнай справаздачнасці і кантролю ці быць гатовымі прайсці навучанне па кіраванні фінансамі і прадставіць неабходную пацвярджальную дакументацыю.Індывідуальныя заяўнікі павінны мець рахунак у еўрапейскім банку.Арганізатары конкурсу могуць запытаць інфармацыю пра дзейнасць заяўнікаў (напрыклад, статут, справаздачы пра дзейнасць, партфоліа) |
| ***3. Якія актыўнасці могуць быць падтрыманы?*****У межах першай мэты конкурса падтрымліваюцца:**- Распрацоўка і прасоўванне новага зместу адукацыі сярод мэтавых групаў, у прыватнасці - альтэрнатыўных адукацыйных праграм для дашкольнікаў і школьнікаў у фармаце дадатковай адукацыі.- Распрацоўка навучальна-метадычных матэрыялаў і праграмаў. Прыярытэтныя напрамкі - гісторыя, культура, літаратура Беларусі, грамадазнаўства і іншыя прадметы праграмы агульнаадукацыйнай школы на беларускай мове.- Распрацоўка і прасоўванне адукацыйных праграм для розных катэгорый настаўнікаў і іншых педагогаў у форме стажыровак.- Праекты па арганізацыі бацькоўскіх супольнасцяў, узаемнага навучання і г.д.- Стварэнне анлайн-курсаў і/ці ўрокаў;- Стварэнне падкастаў;- Стварэнне навучальных відэа;- Распрацоўка навучальных дапаможнікаў, якія будуць размешчаныя на анлайн-платформе праекту "Васьміног";- Распрацоўка і распаўсюджванне навучальных і асветніцкіх матэрыялаў і інш. Прыярытэтна будуць разглядацца праекты з інавацыйнымі элементамі, пілотныя праекты з патэнцыялам тыражавання ў шырэйшым маштабе. Новы ці дапоўнены адукацыйны кантэнт можа быць распрацаваны для выкарыстання ў рамках існай школьнай праграмы.**Важна:** *Усе вынікі праектаў, якія атрымалі фінансавую падтрымку, будуць апублікаваны на сайце праекта "Васьміног".***У межах другой мэты конкурса падтрымліваюцца:**-Праекты па арганізацыі лакальных, афлайнавых, вочных адукацыйных мерапрыемстваў.- Нядзельныя школы, хабы.- Беларускiя культурна-асветніцкія і адукацыйныя цэнтры ў выгнанні.- Семінары, лабараторыі, хакатоны, канферэнцыі і г.д., якія адпавядаюць мэтам праэкта- Навучальныя курсы, майстар-класы.- Доўгатэрміновыя заняткі і школы.- Летнікі і лагеры для дзяцей.- Распрацоўка і распаўсюджанне навучальных і асветніцкіх матэрыялаў і інш. Праекты з інавацыйнымі элементамі, праекты з патэнцыялам тыражавання ў шырэйшым маштабе будуць мець прыярытэт.**4. *Бюджэт і тэрміны рэалізацыі праекта.**** максімальны бюджэт: 60 000 еўра
* мінімальны бюджэт: 1000 еўра

Працягласць праектаў - ад 3 да 12 месяцаў. Пры належным абгрунтаванні можа быць разгледжаны больш працяглы перыяд рэалізацыі. Грант пакрывае 100% бюджэту. Суфінансаванне не патрабуецца. Магчымае выдзяленне гранту для суфінансавання праектаў, калі яны фінансуюцца за кошт прыватных сродкаў ці іншых рэсурсаў, якія не адносяцца да рэсурсаў з фондаў ЕЗ.***5. Як падаць заяўку на конкурс? Крытэры адбору.*****Працэдура адбору складаецца з трох этапаў:**1. **Крытэры прымальнасці. Прадстаўленне інфармацыі**

**Праверка адпаведнасці патрабаванням, адміністрацыйным крытэрам і патэнцыялу арганізацыі-заяўніка**Для падачы заяўкі неабходна запоўніць устаноўленую форму заяўкі на беларускай або англійскай мове, бюджэт (формы можна спампаваць тут: [заяўка](https://vasminoh.school/wp-content/uploads/2023/02/dadatak-1.-zaja-ka-na-grant_shablon.docx), [заяўка па-англійску](https://vasminoh.school/wp-content/uploads/2023/02/annex-1-project-proposal_shablon.docx), [бюджэт](https://vasminoh.school/wp-content/uploads/2023/02/budget-temp-by_en.xlsx)) да тэрміну, пазначанага ў Рэгламенце (гл. вышэй). Пасля адпраўкі заяўкі ўнесці змяненні немагчыма. Заяўка складаецца з анкеты, апісальнай часткі і бюджэту.Дадаткова трэба падаць (у фармаце PDF):- рэзюмэ удзельнікаў каманды праекта (не больш за 1 старонкі на кожнага члена каманды);- партфоліа (пералік асноўных мерапрыемстваў у сферы адукацыі і культуры, рэалізаваных на працягу апошніх двух гадоў).Прапановы па праектах будуць правераныя на адпаведнасць крытэрам прымальнасці, указаным у Конкурсе прапановаў. У адносінах да заяўнікаў будуць праведзены праверкі, каб пераканацца ў сапраўднасці заяўніка і паслужным спісе яго дзейнасці. Калі заяўка адхіляецца па фармальных прычынах на гэтым этапе, заяўнік атрымае адпаведны ліст па электроннай пошце. **2) Крытэры адбору і ацэнка**Праект праходзіць ацэнку ў два этапы: спачатку заяўку разглядаюць як мінімум два незалежныя эксперты, пісьмова і незалежна адзін ад аднаго; потым заяўкі разам з ацэнкамі экспертаў паступаюць на разгляд Адборачнай камісіі.  **3) Абмеркаванне і рашэнне Адборачнай камісіі**У склад Адборачнай камісіі ўвойдуць прадстаўнікі партнёраў праекту "Васьміног" і незалежныя запрошаныя эксперты. Кожны сябра Адборачнай камісіі ацэньвае праектныя прапановы ў адпаведнасці з ацэначнай сеткай і ўлічвае балы незалежных экспертаў.Адборачная камісія прымае канчатковае рашэнне на пасяджэнні.Адборачная камісія мае магчымасць даваць кандыдатам рэкамендацыі па паляпшэнні прапановаў і прапаноўваць змены ў бюджэце.Час працэдуры адбору складае 1 месяц пасля заканчэння тэрміну падачы заявак.Пасля выбару праектаў для падтрымкі іх заяўнікі падпісваюць адпаведнае пагадненне.Для заяўнікаў, якія працуюць у Беларусі ці будуць атрымліваць грантавую падтрымку на тэрыторыі Беларусі, патрабаванні бачнасці і публічнасці будуць неабавязковымі. |
| **Крытэрыі** | **Максімум балаў** |
| **1. Адпаведнасць, актуальнасць і запатрабаванасць праекта** | **20** |
| 1.1. Наколькі мэты і прыярытэты праекта адпавядаюць мэтам і прыярытэтам конкурсу праекта "Васьміног"? | 5 |
| 1.2. Наколькі ясная і абгрунтаваная пазіцыя заяўніка, чаму праект актуальны для беларускай адукацыі і мэтавай аўдыторыі? Ці дакладна вызначаны патрэбы мэтавых груп, і ці ўлічвае іх праект належным чынам? | 5 |
| 1.3. Наколькі дакладна вызначаны і стратэгічна правільна выбраны ўдзельнікі (канчатковыя бенефіцыяры, мэтавыя групы)? | 5 |
| 1.4. Ці змяшчае прапанова элементы інавацыі? | 5 |
| **2. Якасць кантэнту і актыўнасцей** | **15** |
| 2.1. Наколькі паслядоўная і лагічная задумка дзеяння? Ці з'яўляюцца прапанаваныя мерапрыемствы дарэчнымі, практычнымі і ці адпавядаюць з чаканымі вынікамі? | 5 |
| 2.2. Ці ўключае прапанова дакладныя зыходныя дадзеныя, паказчыкі поспеху і крыніцы праверкі, якія дазволяць убачыць звонку і ацаніць вынікі праекта?  | 5 |
| 2.3. Ці змяшчае прапанова належны аналіз закранутых праблем і магчымасцей зацікаўленых бакоў? | 5 |
| **3. Устойлівасць і узнаўляльнасць** | **20** |
| 3.1. Ці акажа актыўнасць адчувальнае ўздзеянне на мэтавыя групы? | 5 |
| 3.2. Ці верагодна, што дзеянне будзе мець мультыплікатыўны эфект, у тым ліку магчымасць тыражавання, пашырэнне выкарыстання вопыту і абмен ведамі? | 5 |
| 3.3. Ці з'яўляюцца чаканыя вынікі прапанаванага дзеяння ўстойлівымі?- Фінансавая ўстойлівасць: планаванне атрымання рэсурсаў для падтрымання і працягу работы з асноўнай мэтавай групай;- інстытуцыйная ўстойлівасць: організацыйная структура, якая дазволіць працягваць працу пасля заканчэння праекту; | 5 |
| 3.4. Ці магчыма пашырэнне мэтавай групы/груп праекта? | 5 |
| **4. Якасць кіравання праектамі i аператыўныя магчымасці** | **20** |
| 4.1. Як арганізавана каманда праекта? Ці адпавядае яе структура праекту? | 5 |
| 4.2 Ці валодаюць заяўнікі дастатковымі тэхнічнымі ведамі (асабліва ведамі па пытаннях, якія неабходна вырашыць)? | 5 |
| 4.3. Ці маюць заяўнікі дастатковы ўнутраны арганизацыйны патэнцыял (уключаючы персанал, абсталяванне і здольнасць распараджацца бюджэтам праекту)? | 5 |
| 4.4. Ці дастатковыя фінансавыя магчымасці каманды, ці ёсць у каманды досвед кіравання праектамі з аналагічным бюджэтам? | 5 |
| **5. Бюджэт і эканамічная эфектыўнасць мерапрыемства** | **15** |
| 5.1. Ці адлюстраваны актыўнасці належным чынам у бюджэце? Ці ўсе запланаваныя выдаткі абгрунтаваныя, ці няма завышаных артыкулаў затратаў, ці ўсе неабходныя артыкулы затратаў улічаныя? | 5 |
| 5.2. Ці здавальняючыя суадносіны меркаваных выдаткаў і чаканых вынікаў? | 5x2\*\* |
| **6. Ацэнка рызык** | **10** |
| 6.1. Наколькі аб’ектыўна заяўнік ацаніў патэнцыйныя вонкавыя і ўнутраныя рызыкі па невыкананні або незаканчэнні праекта;  | 5 |
| 6.2. Наколькі прадугледжаны камандай захады і дзеянні для пераадолення рызык, неспрыяльных умоваў для рэалізацыі праекта; | 5 |
| **Максімальны агульны бал 100** | **100** |

\*\*: гэтая ацэнка памнажаецца на 2 з-за яе важнасці

|  |
| --- |
|  ***6. Калі вы прайшлі адбор*** Пасля прыняцця рашэння пра прысуджэнне гранта заяўнік падпісвае пагадненне, дзе будуць падрабязна пазначаныя патрабаванні па справаздачнасці. У агульных рысах справаздачнасць будзе складацца з:- апісальнай справаздачы, якая адсочвае сумесна ўзгодненыя паказчыкі рэалізацыі і эфектыўнасці праекту;- фінансавай справаздачы з падрабязным пералікам выдаткаў, якая суправаджаецца пацвярджальнымі дакументамі для будучага аўдыту. Заяўнік атрымае апошнюю частку фінансавання праекту (10%) пасля прадстаўлення і зацвярджэння справаздачы.Шаблоны для апісальных і фінансавых справаздачаў будуць прадстаўленыя разам з пагадненнем пра грант. Увесь працэс будуць суправаджаць грант-менеджэры: рыхтаваць дамовы, удакладняць бюджэты і заўвагі і прапановы па змесце, кантраляваць выкананне, прымаць справаздачы і дапамагаць (кансультаваць) па форме і патрабаваннях справаздачы. Падпісаўшы пагадненне пра грант, заяўнік пагаджаецца ўпаўнаважыць праект “Васьміног” i Прадстаўнiцтва ЕК ажыццяўляць паўнамоцтвы па кантролі над дакументамі і доказамі выдаткаў. Пры невыкананні ўзгодненых тэрмінаў і абавязацельстваў па справаздачнасці, а таксама недастатковай якасці справаздачы грантадаўца мае права патрабаваць вяртання гранту. |
| ***7. Крытэры адхілення***  **7.1 Адхіленне ад удзелу** Заяўнік (кіраўнік праекта і партнёры) будзе выключаны з удзелу ў тэндары, калі ён знаходзіцца ў адным з наступных выпадкаў:a) ён з'яўляецца банкротам, у дачыненні да якога пачатая справа пра неплацежаздольнасць або ліквідацыю, яго актывы знаходзяцца ў стане ліквідацыі;б) канчатковым судом або канчатковым адміністрацыйным рашэннем было ўстаноўлена, што заяўнік парушае абавязацельствы па выплаце падаткаў або сацыяльнага забеспячэння ўнёскаў у адпаведнасці з заканадаўствам краіны, дзе знаходзіцца ўпаўнаважаны супрацоўнік, або краіны рэалізацыі гранта;в) канчатковым судом або канчатковым адміністрацыйным рашэннем было ўстаноўлена, што заяўнік вінаваты ў сур'ёзных прафесійных парушэннях, якія парушаюць дзейныя законы ці правілы або этычныя нормы прафесіі, да якой належыць заяўнік, або ён браў удзел у любых супрацьпраўных паводзінах, якія ўплываюць на яго прафесійны аўтарытэт.г) ён паказаў значныя недахопы ў выкананні асноўных абавязацельстваў у выкананні кантракту, пагаднення аб гранце або рашэння аб гранце, якія фінансуюцца ЕК. Калі заяўнік знаходзіцца ў адной з сітуацый выключэння, пералічаных вышэй, ён павінен пазначыць меры, якія прымяняюцца для выпраўлення сітуацыі выключэння, прадэманстраваўшы тым самым сваю надзейнасць. Яны могуць уключаць у сябе, напрыклад, тэхнічныя, арганізацыйныя і кадравыя меры па прадухіленні далейшага ўзнікнення падобных сітуацый, кампенсацыі шкоды або выплаты штрафаў.д) мае дачыненне (член сям’і ці супрацоўнік) да членаў адборачнай камісіі ці ацэначнага камітэту.**7.2 Адмова ад працэдуры атрымання гранта**Заяўнік не атрымае грант на гэтую працэдуру, калі:a) ён знаходзіцца ў сітуацыі выключэння, устаноўленай у адпаведнасці з вышэйзгаданым раздзелам 7.1;б) ён сказіў інфармацыю, якая патрабуецца ў якасці ўмовы для ўдзелу ў працэдуры, або не прадставіў гэтую інфармацыю;в) ён удзельнічаў у падрыхтоўцы конкурсу прапановаў, калі гэта стварае канфлікт інтарэсаў (валоданне інсайдарскай інфармацыяй асабістая зацікаўленасць, магчымасць паўплываць на прыняцце рашэння, абмежаванне ці парушэнне правілаў канкурэнцыі і г.д.). |
| ***8. Умовы фінансавання*****а) Пазбяганне падвойнага фінансавання**Аднолькавыя выдаткі не павінны двойчы фінансавацца з бюджэту донарскай арганізацыі. Заяўнікі павінны пазначыць у форме заяўкі крыніцы і сумы фінансавання, атрыманага або заяўленага на той жа праект або яго частку, або для яго функцыянавання на працягу таго ж фінансавага года, а таксама любое іншае фінансаванне, атрыманае або заяўленае для таго ж дзеяння (праекту)**б) Адсутнасць зваротнай сілы**Грант не можа быць прысуджаны постфактум для ўжо выкананых мерапрыемстваў.Грант можа быць прысуджаны на распачатае дзеянне толькі калі заяўнік можа прадэманстраваць неабходнасць пачатку дзеяння да падпісання грантавага пагаднення. У такіх выпадках выдаткі, якія прымаюцца для фінансавання, не могуць быць панесеныя да даты падачы заяўкі на грант.**в) Суфінансаванне**Суфінансаванне азначае, што рэсурсы, неабходныя для правядзення праекту, могуць не цалкам пакрывацца грантам ЕК.Суфінансаванне можа мець форму:- уласных сродкаў бенефіцыяра;- прыбытка ад дзеянняў;- фінансавых унёскаў трэціх асобаў.**г) Збалансаваны бюджэт**Бюджэт праекту прыкладаецца да заяўкі. Бюджэт мусіць быць збалансаваным, г.зн. агульныя выдаткі павінны быць роўныя агульнаму даходу, уключна з грантам, на які падаецца заяўка. Бюджэт павінен быць складзены ў еўра. Заяўнікі, якія прадугледжваюць, што выдаткі не будуць панесеныя ў еўра, павінны выкарыстоўваць апублікаваны абменны курс ЕК на сайце [Exchange rate (InforEuro)](https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_en)**д) Кантракты на выкананне/субпадрад**Калі рэалізацыя мерапрыемства патрабуе закупкі тавараў, работ або паслугаў (кантракты на рэалізацыю), сумарны кошт якой перавышае 2500 еўра, заяўнікі павінны атрымаць канкурэнтныя тэндары (прапановы) ад патэнцыйных падрадчыкаў і заключаць кантракт з падрадчыкам, які прапануе лепшыя суадносіны кошту і якасці, захоўваючы тэндарную дакументацыю на выпадак праверкі.***9. Абарона дадзеных***Адказ на любую заяўку ўключае ў сябе запіс і апрацоўку персанальных дадзеных (такіх як імя, адрас і рэзюмэ). Такія дадзеныя будуць апрацоўвацца ў адпаведнасці з Рэгламентам (ЕС) №45/200121 аб абароне фізічных асоб у дачыненні да апрацоўкі персанальных дадзеных грамадскімі інстытутамі і органамі, і аб свабодным перамяшчэнні такіх дадзеных.Любыя запытаныя дадзеныя заявак будуць апрацаваны выключна з мэтай ацэнкі экспертаў у адпаведнасці са спецыфікай конкурса. Заяўнік мае права на доступ і права на выпраўленне дадзеных, якія яго тычацца. Па пытаннях, звязаных з гэтымі дадзенымі, звярніцеся да грант-менеджара. Заяўнікі маюць права звярнуцца да Еўрапейскага кантралёра па абароне дадзеных у любы час. Падрабязная заява аб прыватнасці, у тым ліку кантактную інфармацыю, даступны на вэб-сайце ЕК [European Commission, official website](https://commission.europa.eu/index_en) |

***10. Кантакты***

​​Запоўненыя заяўкі накіроўваюцца на пошту **grant.vasminoh@gmail.com**